CELEX: 62019TN0716
Language: bg
Date: 2019-10-22 00:00:00
Title: Дело T-716/19: Жалба, подадена на 22 октомври 2019 г. — Interpipe Niko Tube и Interpipe Nizhnedneprovsky Tube Rolling Plant/Комисия

13.1.2020   
            
            
               BG
            
            
               Официален вестник на Европейския съюз
            
            
               C 10/43
            
         
      Жалба, подадена на 22 октомври 2019 г. — Interpipe Niko Tube и Interpipe Nizhnedneprovsky Tube Rolling Plant/Комисия
      (Дело T-716/19)
      (2020/C 10/54)
      Език на производството: английски
      
         Страни
      
      
         Жалбоподатели: Interpipe Niko Tube OOO (Никопол, Украйна) и Interpipe Nizhnedneprovsky Tube Rolling Plant PAO (Днипро, Украйна) (представител: B. Servais, адвокат)
      
         Ответник: Европейска комисия
      
         Искания
      
      Жалбоподателите молят Общия съд:
      
                  —
               
               
                  да отмени Регламент за изпълнение (ЕС) 2019/1295 на Комисията от 1 август 2019 година за изменение на Регламент за изпълнение (ЕС) 2018/1469 за налагане на окончателно антидъмпингово мито върху вноса на някои видове безшевни тръби от желязо или стомана с произход от Русия и Украйна, след частичен междинен преглед в съответствие с член 11, параграф 3 от Регламент (ЕС) 2016/1036,
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      Жалбоподателите изтъква четири основания в подкрепа на жалбата.
      
                  1.
               
               
                  Първо основание: Комисията е нарушила член 2, параграф 3, първа алинея, член 2, параграф 4, първа алинея, член 2, параграф 6, първо изречение и член 9, параграф 4 от Регламент (ЕС) 2016/1036 (наричан по-нататък „основният регламент“) (1), както и член 2.2.2, първо изречение и член 9.3 от Антидъмпинговото споразумение на СТО, като е включила в изчислението на дъмпинговия марж разходите за продажба, общите и административните разходи (ПОАР) във връзка с продажбите, които жалбоподателите са осъществили със свързан с тях търговец на вътрешния пазар.
               
            
                  2.
               
               
                  Второ основание: Комисията е допуснала явна грешка в преценката, като от експортната цена на жалбоподателите е приспаднала сума в размер, съответстващ на ПОАР на свързания търговец и на теоретична печалба на несвързан търговец като корекция в съответствие с член 2, параграф 10, точка i) и член 2, параграф 10, първа алинея от основания регламент.
               
            
                  3.
               
               
                  Трето основание: Комисията е нарушила член 11, параграф 9 от основния регламент и неправилно е изчислила дъмпинговия марж на жалбоподателите, като е приложила различен метод за определяне на нормалната стойност и експортната цена на жалбоподателите в сравнение с метода, приложен в рамките на предходното разследване, довело до налагането на разглежданата мярка.
               
            
                  4.
               
               
                  Четвърто основание: жалбоподателите твърдят, че Комисията е нарушила правото им на защита, тъй като при второто допълнително разгласяване, извършено на същата дата като публикуването на обжалвания регламент, се представят нови факти, относно които жалбоподателите не са имали възможност да изразят становището си.
               
            
         (1)  Регламент (ЕС) 2016/1036 на Европейския парламент и на Съвета от 8 юни 2016 година за защита срещу дъмпингов внос от страни, които не са членки на Европейския съюз (ОВ L 176, 2019 г., стр. 21).